# Antonio Sivera Salvá

Antonio Sivera Salvá (Xàbia, La Marina Alta, 11 d'agost de 1996) és un futbolista professional valencià que juga com a porter pel Deportivo Alavés de La Liga.

## Carrera de club
### València

Sivera va ingressar al planter del València CF el 2013, després que hagués provat anteriorment al CD Jávea, Alacant CF i Hèrcules CF. Va debutar com a sènior el 10 de novembre de 2013 a 17 anys, jugant com a titular amb el València CF Mestalla en un partit de Segona Divisió B que acabà en derrota a fora per 1–3 contra l'Elx Club de Futbol Il·licità.
Sivera va signar contracte professional per cinc anys amb el València el 10 de febrer de 2015, i fou definitivament promocionat a l'equip B el maig. Després de passar la temporada 2015–16 a Segona B com a suplent d'Álex Sánchez, va esdevenir titular habitual la següent temporada, la 2016–17 en que l'equip assolí els play-off d'ascens de Segona B.

### Alavés

El 19 de juliol de 2017, Sivera va fitxar pel Deportivo Alavés de La Liga per quatre anys. Hi va debutar com a professional el 24 d'octubre, en una victòria per 1–0 a fora contra el Getafe CF a la quarta ronda de la Copa del Rei.
El seu primer partit en lliga va arribar el 29 d'abril de 2018, quan va ser titular, tot i que fou substituït pel titular habitual Fernando Pacheco poc després d'una hora de partit en una derrota per 0–1 a casa contra l'Atlètic de Madrid. El 13 de gener de 2020, fou cedit a la UD Almería de Segona Divisió fins al final de la temporada. L'agost de 2020, finalitzada la cessió, que incloïa una clàusula de compra obligatòria en cas d'ascens de categoria, cosa que no es va produir, el jugador va tornar a l'Alavès.

## Referències

* ↑ «El portero javiense Antonio Sivera convocado por la Selección Española de Futbol Sub-19» (en castellà). Xàbia al Dia, 17-09-2014. Arxivat de l'original el 9 de desembre 2019. [Consulta: 20 juliol 2017].
* ↑ Molina Ibáñez, Francisco. «Elche Ilicitano 3–1 Valencia Mestalla: los ilicitanos retoman las buenas sensaciones» (en castellà). Vavel, 11-11-2013. [Consulta: 20 juliol 2017].
* ↑ «Antonio Sivera renueva con el Valencia CF por 5 años más» (en castellà). Xàbia al Dia, 10-02-2015. Arxivat de l'original el 17 de setembre 2018. [Consulta: 20 juliol 2017].
* ↑ «Antonio Sivera es el portero del futuro para el Valencia» (en castellà). Super Deporte, 30-05-2015 [Consulta: 20 juliol 2017].
* ↑ «El Deportivo Alavés ficha a Sivera para las próximas 4 temporadas» (en castellà). Deportivo Alavés, 19-07-2017. Arxivat de l'original el 22 de juliol 2017. [Consulta: 20 juliol 2017].
* ↑ Estepa, Javier «Al Alavés se le aparece Santos» (en castellà). Marca, 24-10-2017 [Consulta: 25 octubre 2017].
* ↑ «Kevin Gameiro's late goal gives Atletico Madrid victory against Alaves». ESPN FC, 29-04-2018. [Consulta: 29 abril 2018].
* ↑ «Antonio Sivera jugará cedido en la UD Almería» (en castellà). Deportivo Alavés, 13-01-2020. [Consulta: 1r febrer 2020].
* ↑ «Sivera y Burgui regresan al Alavés tras sus cesiones». Diari AS, 17-08-2020 [Consulta: 25 desembre 2020].

## Enllaços externs

* Antonio Sivera Salvá a BDFutbol
* Estadístiques i biografia a Ciberche
* Antonio Sivera Salvá, Fitxa a Soccerway
* Fitxa a transfermarkt (francès)
* Unió de les associacions europees de futbol Arxivat 2019-08-31 a Wayback Machine. (francès)